wickkiey/tamil-wikipedia-chunked huggingface dataset:
# ஒரு கூர்வாளின் நிழலில் (நூல்)

**ஒரு கூர்வாளின் நிழலில்** என்பது ஒரு தன் வரலாற்று நூலாகும். இதை எழுதியவர் சிவகாமி ஜெயக்குமரன் என்னும் தமிழினி ஆவார். இவர் தமிழீழ விடுதலைப் புலிகள் இயக்கத்தின் மகளிரணித் தலைவியாக இருந்தவர். இவர் புற்று நோயினால் இறந்த பிறகு இந்த நூல் வெளியிடப்பட்டது. இந்த நூல் சிங்கள மொழியில் மொழிபெயர்க்கப்பட்டு வெளிவந்தது. இவர் போராளியாக இருந்த காலத்திலேயே எழுத்திலும், வாசிப்பிலும் ஈடுபாட்டுடன் பல கட்டுரைகளையும், கதைகளையும், கவிதைகளையும் எழுதினார். இவரது எழுத்துக்கள் விடுதலைப் புலிகளின் ஊடகங்களான *சுதந்திரப் பறவைகள்*, *வெளிச்சம்*, *நாற்று*, *ஈழநாதம்* போன்றவற்றில் வெளிவந்தன. இவர் சிறையிலிருந்த காலத்திலும் சிறை மீண்ட பிறகும் இவை தனி நூலாக வெளிவந்தன.
# ஒரு கூர்வாளின் நிழலில் (நூல்)

## நூலடக்கம்

இந்த நூலில் தமிழினியின் சிறுவயது பருவம், மாணவப்பருவத்தில் விடுதலைக்கு ஆதரவான செயல்பாடுகள், விடுதலைப் புலிகள் இயக்கத்தில் இணைதல், அங்கு இயக்கப்பணிகளில் ஈடுபடுதல், ஆயுதப் பயிற்சி பெறுதல், சமாதானக் கால செயல்பாடுகள், இறுதிப்போர் காலகட்டம், சரணடைதல், சிறை செல்லல், புனர்வாழ்வு முகாம், விடுதலை ஆகிய காலகட்டங்களைப் பற்றிய நினைவோடையாக இந்த நூல் உள்ளது.
# ஒரு கூர்வாளின் நிழலில் (நூல்)

## நூல் அத்தியாயங்கள்

- பாதை திறந்தது
- போருக்குள் பிறந்தேன்
- ஆயுதப் பயிற்சி பெற்ற அரசியல் போராளி
- தமிழ் மக்களும் ஆயுதப் போராட்டமும்
- ஆயுதப் போராளியான பெண்ணும் மாற்றம் காணாத சமூகமும்
- கிழக்கு மண்ணின் நினைவுகள்
- உண்மையற்ற சமாதானமும் உருக்குளைந்த மக்களின் வாழ்வும்
- நாங்கள் ஆயுதங்களைக் கீழே போடுகிறோம்
- சரணடைவும் சிறைச்சாலையும்
- புனர்வாழ்வு
# ஒரு கூர்வாளின் நிழலில் (நூல்)

## நூல் பற்றிய திறனாய்வுகள்

இந்த நூல் முழுமையாக தமிழினியால் எழுதப்பட்டது அல்ல; இதில் இடைச் சொருகல்களும், முரண்பாடுகளும் உள்ளன என்ற விமர்சனம் உள்ளது. "இந்நூலை தமிழினியின் பெயரால் வேறொருவர் எழுதியிருக்கவோ, அல்லது அவர் எழுத்தில் இடைச் செருகல் செய்திருக்கவோ கூடும் என்பதற்கான அகச் சான்று ஏதும் எனக்குக் கிடைக்கவில்லை. ஆனால் சிங்களக் கூர்வாளின் நிழலில் தமிழர்தம் உயிரும் மானமும் குதறப்பட்ட கொடுமைகள் தெரிந்தும் தமிழினி அவற்றைச் சுட்டாமல் கூட விட்டிருப்பார் என்பதை நம்ப முடியவில்லை. நடந்திருப்பது செருகல் அல்ல, உருவலே எனத் தோன்றுகிறது" என தியாகு இந்நூலைப்பற்றிய திறனாய்வில் குறிப்பிட்டார்.
# யாகோபசு காப்தேயன்

**யாகோபசு கார்னீலியசு காப்தேயன்** *(Jacobus Cornelius Kapteyn)* (ஜனவரி 19, 1851, பார்ன்வெல்டு, ஜெல்டெர்லாந்து - ஜூன் 18, 1922) ஒரு நெதர்லாந்து டச்சு வானியலாளர் ஆவார். இவர் பால்வெளி குறித்து விரிவான ஆய்வுகள் நடத்தியுள்ளார். இவர் பால்வெளிச் சுழற்சிக்கான சான்றைக் கண்டறிந்தார்.
# யாகோபசு காப்தேயன்

## தகைமைகள்

**விருதுகள்**
- அரசு வானியல் கழகத்தின் பொற்பதக்கம் (1902)
- ஜேம்சு கிரைகு வாட்சன் பதக்கம்]] (1913)
- புரூசு பதக்கம் (1913)  
*இவர் பெயர் இடப்பட்டவை*
- நிலாவில் உள்ள காப்தேயன் குழிப்பள்ளம்
- சிறுகோள் 818 காப்தேயனியா
- காப்தேயன் விண்மீன்
- குரோனிங்கன் பல்கலைக்கழகத்தில் உள்ள காப்தேயன் வானியல் நிறுவனம்
- கானரி தீவுகளில் ஒன்றான இலா பால்மாவில் உள்ள யாகோபசு காப்தேயன் தொலைநோக்கி (JKT)
- காப்தேயன் திட்டம், பிதான் வானியல் திட்டம்
# கல்லாப்பெட்டி சிங்காரம்

***கல்லாப்பெட்டி சிங்காரம்*** (*Kallapetti Singaram*; 12 சூன் 1938 – 15 ஏப்ரல் 1990) தமிழ்த் திரைப்பட நகைச்சுவை நடிகராவார். இவர் கே. பாக்யராஜ் இயக்கிய திரைப்படங்களில் முதன்மை வேடங்களில் நடித்திருக்கிறார். மோட்டார் சுந்தரம்பிள்ளை, சுவரில்லாத சித்திரங்கள், டார்லிங் டார்லிங் டார்லிங், எங்க ஊரு பாட்டுக்காரன், பூவிலங்கு, இன்று போய் நாளை வா, ஒரு கை ஓசை, கதாநாயகன் போன்ற 100-இற்கும் மேற்பட்ட திரைப்படங்களில் நடித்தவர். இவர் சொந்தமாக நாடகக்குழு வைத்து பல நாடகங்களை மேடையேற்றியவர்.
# கல்லாப்பெட்டி சிங்காரம்

## ஆரம்பகால வாழ்க்கை

கல்லாப்பெட்டி சிங்காரம் நாடகக் குழுவொன்றை சொந்தமாக வைத்து பல நாடகங்களை நடத்தினார். பாக்யராஜ் சிங்காரமுடன் அறிமுகமானபோது, இவரது வெளிப்படையான நடிப்பு, நடை, உடல் மொழி ஆகியவற்றால் ஈர்க்கப்பட்டார். பின்னர், பாக்யராஜ் இயக்குநரான போது, சிங்காரத்திற்கு தனது படங்களில் நடிக்க பல வாய்ப்புகளை வழங்கினார்.
# கல்லாப்பெட்டி சிங்காரம்

## திரைப்பட வாழ்க்கை

பாக்யராஜ் முதன்முதலில் சிங்காரத்தை சுவர் இல்லாத சித்திரங்கள் என்ற திரைப்படத்தில் அறிமுகப்படுத்தினார். 1966 ஆம் ஆண்டு வெளியான மோட்டார் சுந்தரம் பிள்ளை என்ற திரைப்படத்தில் சிங்காரம் ஏற்கனவே ஒரு சிறு வேடத்தில் நடித்திருந்தார். பாக்யராஜின் பல படங்களில் சிங்காரம் சிறு வேடங்களில் மட்டுமே நடித்திருந்தாலும், நிறைய குறிப்பிடத்தக்க திரைப்படப் காட்சிகளை இயக்குநர் பாக்யராஜ் மட்டுமே இவருக்குக் கொடுத்தார்.
# கல்லாப்பெட்டி சிங்காரம்

## இறப்பு

கல்லாப்பெட்டி சிங்காரம் கடைசியாக நடித்த கிழக்கு வாசல், திரைப்படப் படப்பிடிப்பின் போது 1990 ஏப்ரல் 15 அன்று தனது 52-ஆவது அகவையில் இறந்தார்.
# கல்லாப்பெட்டி சிங்காரம்

## நடித்த திரைப்படங்கள்

1. 1966- மோட்டார் சுந்தரம் பிள்ளை
1. 1966- அத்தை மகள்
1. 1967- நான் யார் தெரியுமா
1. 1973- மறுபிறவி
1. 1975- எடுப்பார் கைப்பிள்ளை
1. 1976- குமார விஜயம்
1. 1979- சுவர் இல்லாத சித்திரங்கள்
1. 1980- ஒரு கை ஓசை
1. 1980- பாமா ருக்மணி
1. 1981- இன்று போய் நாளை வா
1. 1981- ஒருத்தி மட்டும் கரையினிலே
1. 1981- மௌன கீதங்கள்
1. 1981- அந்த 7 நாட்கள்
1. 1981- சிம்ம சொப்பனம்
1. 1981- பொன்னழகி
1. 1982- டார்லிங், டார்லிங், டார்லிங்
1. 1982- இராகம் தேடும் பல்லவி
1. 1982- இளஞ்சோடிகள்
1. 1983- ஆனந்த கும்மி
1. 1983- வீட்டுல ராமன் வெளியில கிருஷ்ணன்
1. 1984- குடும்பம்
1. 1984- மைடியர் குட்டிச்சாத்தான்
1. 1984- பூவிலங்கு
1. 1984- ஓசை
1. 1984- தராசு
1. 1985- சாவி
1. 1985- கரையை தொடாத அலைகள்
1. 1985- காக்கிசட்டை
1. 1985- உதயகீதம்
1. 1986- மருமகள்
1. 1987- ௭ங்க ஊரு பாட்டுக்காரன்
1. 1987- மக்கள் என் பக்கம்
1. 1987- ராஜ மரியாதை
1. 1987- வீர பாண்டியன்
1. 1987- நினைக்க தெரிந்த மனமே
1. 1988- கதாநாயகன்
1. 1988- கோயில் மணியோசை
1. 1990- கிழக்கு வாசல்
1. 1990- என் காதல் கண்மணி
1. 1990- பெரியவீட்டுப் பண்ணக்காரன்
# மாமல்லபுரம் இராமானுச மண்டபம்

**மாமல்லபுரம் இராமானுச மண்டபம்** என்பது, தமிழ்நாட்டின் தலைநகரமான சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. மகிடாசுரமர்த்தினி குடைவரைக்கும், கலங்கரை விளக்கத்துக்கும் இடையில் அமைந்துள்ள மிகப்பெரிய பாறை ஒன்றைக் குடைந்து இது உருவாக்கப்பட்டுள்ளது. சிவனுக்குரியதாக அமைக்கப்பட்ட இது முழுமையாக முடிக்கப்பட்ட குடைவரையாக இருப்பினும், பிற்காலத்தில் வைணவரின் கட்டுப்பாட்டுக்குள் இது வந்தபோது இதிலிருந்த பல சிற்பங்கள் செதுக்கி அகற்றப்பட்டுள்ளன.
# மாமல்லபுரம் இராமானுச மண்டபம்

## அமைப்பு

செவ்வக வடிவான இதன் மண்டபத்தின் முகப்பை ஒட்டி ஒரு தூண் வரிசை உள்ளது. இதில் இரண்டு முழுத்தூண்களும், பக்கச் சுவர்களுடன் ஒட்டியபடி இரண்டு அரைத்தூண்களும் உள்ளன. தூண்களின் கீழ்ப்பகுதி இருக்கும் சிங்கத்தின் வடிவில் அமைந்தவை. பின்பக்கச் சுவரில் மூன்று கருவறைகள் குடையப்பட்டுள்ளன. நடுவில் உள்ள கருவறையின் பின்புறச் சுவரில் குழந்தை முருகனுடன் அம்மை அப்பர் இருக்கும் சோமாஸ்கந்த வடிவத்தின் புடைப்புச் சிற்பம் இருந்த அடையாளம் காணப்படுகின்றது. ஏனைய இரண்டு கருவறைகளும் எக்கடவுளருக்காக அமைக்கப்பட்டவை என்பதை அறிவதற்கான சான்றுகள் இல்லை. எனினும் இவை திருமால், நான்முகன் ஆகியோருக்காக அமைக்கப்பட்டிருக்கலாம் எனக் கருதப்படுகிறது. கருவறைகளின் முகப்புப் பகுதியில், தாங்குதள அமைப்பு உள்ளது. கருவறை வாயில்களுக்கு மேல் போதிகை, உத்தரம் போன்ற கூறுகள் அமைக்கப்பட்டு உள்ளன. நடுக்கருவறை வாயிலின் இரண்டு பக்கங்களிலும் வாயிற் காவலர் சிற்பங்கள் உள்ளன. மண்டபத்தின் சுவர்களில் செதுக்கப்பட்டிருந்த திருமகள், கொற்றவைச் சிற்பங்களும் அழிக்கப்பட்டுள்ளன.
# மாமல்லபுரம் இராமானுச மண்டபம்

## கல்வெட்டுக்கள்

மண்டபத்தின் தரையில் பல்லவ கிரந்த எழுத்துகளில் எழுதப்பட்ட இரண்டு கல்வெட்டுக்கள் காணப்படுகின்றன. இவற்றுள் ஒன்று நான்கு எழுத்துக்களை மட்டுமே கொண்டது.
# மாமல்லபுரம் இராமானுச மண்டபம்

## காலம்

இக்குடைவரைக் கோயில், கிபி ஏழாம் நூற்றாண்டின் பிற்பகுதியைச் சேர்ந்த சிவபக்தனான பல்லவ அரசன் பரமேசுரவர்மனின் காலத்தில் கட்டப்பட்டது.
# திருவரங்குளம் அரங்குள நாதர் கோயில்

**திருவரங்குளம் அரங்குள நாதர் கோயில்** என்பது தமிழ்நாடு மாநிலத்தின் புதுக்கோட்டை மாவட்டத்தில் உள்ள ஒரு சிவன் கோயில் ஆகும்.
# திருவரங்குளம் அரங்குள நாதர் கோயில்

## அமைவிடம்

இக்கோயில் புதுக்கோட்டை மாவட்டத்தில் ஆலங்குடி தாலூகாவின் திருவரங்குளம் என்னுமிடத்தில் அமைந்துள்ளது.
# திருவரங்குளம் அரங்குள நாதர் கோயில்

## இறைவன், இறைவி

இக்கோயிலின் மூலவராக அரங்குள நாதர் உள்ளார். அவர் ஹரிதீர்த்தேசுவரர் என்றும் அழைக்கப்படுகிறார். இங்குள்ள இறைவி பெரியநாயகி அம்பாள் என்கிற பிரகதாம்பாள் ஆவார். தல மரம் பொற்பனை ஆகும். இங்குள்ள திருச்சிற்றம்பல உடையார் காசி விசுவநாதருக்கு இணையானவராகக் கருதப்படுகிறார். இவரை வழிபட்டால் அவரை வழிபட்ட புண்ணியம் கிடைக்கும் என்று நம்புகின்றனர்.
# பகத்சிங் கோசியாரி

**பகத்சிங் கோசியாரி** (Bhagat Singh Koshyari) (இந்தி: भगत सिंह कोश्यारी) (பிறப்பு: 17 சூன் 1942) இந்திய அரசியல்வாதியும், உத்தராகண்ட் மாநில பாரதிய ஜனதா கட்சியின் தலைவர்களில் ஒருவரும், உத்தராகண்ட் மாநிலத்தின் இரண்டாவது முதலமைச்சரும் ஆவார்.
இராஷ்டிரிய சுயம்சேவாக் சங்கத்தின் உறுப்பினரான பகத் சிங் கோசியாரி, பாரதிய ஜனதா கட்சியி தேசியத் துணைத் தலைவராகவும், உத்தராகண்ட் மாநில பாரதிய ஜனதா கட்சியின் முதல் மாநிலத் தலைவராகவும் பணியாற்றியவர்.  
மேலும் உத்தராகண்ட் மாநிலத்தின் இரண்டாவது முதலமைச்சராக 2001 முதல் 2002 முடியவும், பின்னர் 2002 முதல் 2007 முடியவும் பதவியில் இருந்தவர். 2008 முதல் 2014 முடிய இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டவர். 16 மே 2014-இல் பதினாறாவது மக்களவைக்கு, நைனிடால்-உதம்சிங் நகர் மக்களவைத் தொகுதியிலிருந்து, இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.
# பகத்சிங் கோசியாரி

## பிறப்பும் இளமையும்

கோபால் சிங் கோசியாரி – மோதிமா தேவி இணையருக்கு 17 சூன் 1942-இல் பாலனதுரா சேத்தப்கர், பாகேஸ்வர் மாவட்டம், உத்தராகண்ட் மாநிலத்தில் பிறந்தவர் பகத் சிங் கோசியாரி.  
அல்மோரா கல்லூரியில் ஆங்கில மொழி முதுநிலை பட்டம் பெற்ற பகத் சிங் கோசியாரி, கல்லூரி ஆசிரியராகவும், ஊடகவியல் துறையிலும் பணியாற்றியவர்.
# பகத்சிங் கோசியாரி

## அரசியல்

இந்திரா காந்தி அறிவித்த நெருக்கடி நிலை காலத்தில், மிசா சட்டத்தில் பகத் சிங் கோசியாரி கைது செய்யப்பட்டு அல்மோரா மற்றும் பதேகர் சிறைகளில் சூலை 1975 முதல் மார்ச் 1977 முடிய சிறையில் இருந்தவர்.
# பகத்சிங் கோசியாரி

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# ஆர்சனிக்கல் தாமிரம்

**ஆர்சனிக்கல் தாமிரம்** *(Arsenical copper)* என்பது 0.5% ஆர்சனிக்கைக் கொண்டுள்ள ஒரு கலப்புலோகமாகும். உயர் வெப்பநிலைகளில் உயர் இழுவலிமையும் குறைக்கப்பட்ட அளவிடல் இயல்பும் கொண்டதாக இக்கலப்புலோகம் காணப்படுகிறது. கொதிகலன் தயாரிப்பில், குறிப்பாகத் தொடர்வண்டி நெருப்பறைகளில் இக்கலப்புலோகம் பயன்படுத்தப்படுகிறது. பிசுமத், ஈயம் ஆண்டிமனி போன்ற தனிமங்கள் ஆக்சிசனற்ற தாமிரத்துடன் வினைபுரிந்து அணைவு ஆக்சைடுகளை உருவாக்கி தாமிரத்தின் நொறுங்குதன்மையூட்டத்தைக் குறைக்கின்றன. இதைத் தடுப்பதற்கும் ஆர்சனிக்கல் தாமிரம் கலப்புலோகம் பயன்படுகிறது. அதிக அளவு ஆர்சனிக் சேர்த்து தயாரிக்கப்படும் கலப்புலோகம் ஆர்சனிக்கல் வெண்கலம் என்று அழைக்கப்படுகிறது. இது சாதாரண தாமிரத்தைக்காட்டிலும் வலிமையானதாக உள்ளது.
# போல் சுவிங்சு

**போல் சுவிங்சு (Pol F. Swings)** (24 செப்டம்பர் 1906 – 28 அக்தோபர் 1983)ஒரு பெல்ஜிய வானியற்பியலாலர் ஆவார். இவர் வால்வெள்ளிகள், விண்மீன்களின் கட்டமைப்பும் உட்கூறுகளும் குறித்த ஆய்வுக்காகப் பெயர்பெற்றவர். வான்பொருள்களில் உள்ள தனிமங்களைக் கண்டறிய, குறிப்பாக வால்வெள்ளிகளின் தனிமங்களைக் கண்டறிய, கதிர்நிரல்மானியைப் பயன்படுத்தினார். இவர் இலீகே பல்கலைக்கழகத்தில் பயின்றார். இங்கு இவர் வானியற்பியல் பேராசிரியராக 1932 முதல் 1975 வரை கதிர்நிரலியலிலும் வானியற்பியலிலும் பேராசிரியராக விளங்கினார். இவர் ஐக்கிய அமெரிக்காவில் உள்ள சிகாகோ பல்கலைக்கழகத்தில் வருகைதரும் பேராசிரியராகவும் பணிபுரிந்துள்ளார் (1939–43, 1946–52).  
முதன்மைப் பட்டையில் உள்ள 1637 சுவிங்சு குறுங்கோள் இவரது பெயர் இடப்பட்டுள்ளது.
# நேமம் ஜெயங்கொண்ட சோழீசுவரர் கோயில்

**நேமம் ஜெயங்கொண்ட சோழீசுவரர் கோயில்** புதுக்கோட்டை மாவட்டத்தில் உள்ள சிவன் கோயிலாகும்.
# நேமம் ஜெயங்கொண்ட சோழீசுவரர் கோயில்

## அமைவிடம்

இக்கோயில் புதுக்கோட்டை மாவட்டத்தில் நேமம் என்னுமிடத்தில் அமைந்துள்ளது. இப்பகுதியை ஜெயங்கொண்ட சோழபுரம், ஜெயங்கொண்டபுரம், குலசேகரபுரம், மதுநந்திபுரம் என்று பல பெயர்களால் அழைக்கின்றனர்.
# நேமம் ஜெயங்கொண்ட சோழீசுவரர் கோயில்

## இறைவன், இறைவி

இக்கோயிலின் மூலவராக ஜெயங்கொண்ட சோழீசுவரர் உள்ளார். இங்குள்ள இறைவி சௌந்தரநாயகி ஆவார். கோயிலின் முன்பாக கோயில் தீர்த்தமான சோழ தீர்த்தம் உள்ளது.
# நேமம் ஜெயங்கொண்ட சோழீசுவரர் கோயில்

## அமைப்பு

கோயில் ஐந்து நிலை ராஜ கோபுரத்தைக் கொண்டு அமைந்துள்ளது. கோயில் மேற்கு நோக்கிய நிலையில் அமைந்துள்ளது. தல விநாயகர் ஆவுடையில் உள்ளார். இரு திருச்சுற்றுகளைக் கொண்ட இக்கோயிலில் பைரவர் மேற்கு நோக்கி உள்ளார். ஜெயங்கொண்ட விநாயகர், முருகன், விசுவநாதர், விசாலாட்சி, கஜலட்சுமி, துர்க்கை சன்னதிகள் உள்ளன. அசுரர்களிடமிருந்து தம்மைக் காத்துக்கொள்ள தேவர்கள் சிவனை வழிபட வந்தனர். அப்போது யோக நிலையில் இருந்த அவரை எழுப்புவதற்காக மன்மதனை வேண்ட, மன்மதன் சிவன்மீது மலர்க்கணை தொடுத்தார். சிவன் தன் கண்களைத் திறந்து அவரைச் சாம்பலாக்கினார். ஆதலால் மூலவர் ஜெயங்கொண்ட சோழீசுவரர் என்றழைக்கப்படுகிறார்.
# நேமம் ஜெயங்கொண்ட சோழீசுவரர் கோயில்

## திருவிழாக்கள்

பிரதோஷம், சிவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.
# குழு மாற்ற வினை

**குழு மாற்ற வினை** *(Group transfer reaction)* என்பது கரிம வேதியியலில் சுற்று வளைய செயல்முறையைக் குறிக்கிறது. இவ்வினையில் ஒன்று அல்லது ஒன்றுக்கு மேற்பட்ட குழுக்களாக அணுக்கள் ஒரு மூலக்கூறிலிருந்து மற்றொரு மூலக்கூறுக்கு மாற்றப்படுகின்றன. மற்ற சுற்று வளைய வினை வகைகள் போல குழு மாற்ற வினைகளில் பை பிணைப்புகள் சிக்மா பிணைப்புகளாக மாற்றமடைவது அல்லது சிக்மா பிணைப்புகள் பை பிணைப்புகளாக மாறுவது போன்ற சிறப்பான மாற்றங்கள் எதுவும் நிகழ்வதில்லை. குழு மாற்ற வினைகள் அடிக்கடி நிகழாமல் அரிதாக எப்போதாவது நடைபெறுவதால் இவ்வினையை டையீல்சு-ஆல்டர் வளைய கூட்டுவினை வகையாகக் கருதும் வாய்ப்பு ஏற்படுவதுண்டு. எல்லா சுற்றுவளைய வினைகளைப் போலவே இவ்வினையும் வுட்வார்டு-ஆஃப்மான் விதிகளை பின்பற்றுகிறது  
குழு மாற்ற வினைக்கு மிகச் சிறந்த எடுத்துக்காட்டாக ஈன் வினை சுட்டிக்காட்டப்படுகிறது.
# பெரிலைடு

**பெரிலைடு** *(Beryllide)* என்பது பெரிலியம் பிற உலோகங்களுடன் வினைபுரிந்து உருவாகும் உலோகங்களிடை சேர்மமாகும். சிர்க்கோனியம், தைட்டானியம், டாண்ட்டலம், நிக்கல் அல்லது கோபால்ட் என்பன சில உலோகங்களுக்கு உதாரணங்களாகும். Be12Ti மற்றும் FeBe5 என்பன பெரிலைடுகளுக்கு உதாரணங்களாகும். பெரிலைடுகள் கடினமான உலோகங்களைப் போன்ற பொருட்களாகும். இவற்றின் பகுதிப் பொருட்களின் பண்புகளிலிருந்து வேறுபட்ட பண்புகளை வெளிப்படுத்துகின்றன. குறிப்பாக இவற்றின் ஆக்சிசனேற்றப் பண்புகளில் வெளிப்படுத்தும் நெகிழ்வுத்தன்மை இதற்கு உதாரணமாகும்.
# பெரிலைடு

## பயன்கள்

கோபால்ட் மற்றும் நிக்கலின் பெரிலைடுகள் உலோகவியல் முக்கியத்துவம் பெற்றவையாகக் கருதப்படுகின்றன. பெரிலியம் தாமிரம் கலப்புலோகங்களின் வீழ்படிவு முகம் முக்கியமான சிறப்புப் பண்பாகப் பார்க்கப்படுகிறது. இப்பொருட்கள் பொறியெழுப்பாதவை என்பதால் பேரிடர் சூழல்களில் பயன்படுத்த உகந்ததாக உள்ளது.  
அணுக்கருத் தொழில்நுட்பத்தில் பெரிலைடுகளை நியூட்ரான் பெருக்கிகளாகப் பயன்படுத்த ஆராயப்பட்டு வருகிறது. தனிம பெரிலியத்தைப் போலின்றி Be12Ti நீரால் ஆக்சிசனேற்றப்படும் வினைகளில் ஒரு தடையாகவும் ஆனால் 9Be மாற்றியனின் நியூட்ரான் பெருக்கும் பண்பை தொடர்ந்து பின்பற்றவும் செய்கிறது
# ஐக்கிய அமெரிக்காவின் பதிப்புரிமைச் சட்டம்

**ஐக்கிய அமெரிக்காவின் பதிப்புரிமைச் சட்டம்** (*Copyright Law of the United States*) ஆசிரியர்களுக்கும் கலைஞர்களுக்கும் தனிப்பட்ட உரிமைத் தொகுதிகள் வழங்குவதன் மூலமாக கலையையும் பண்பாட்டையும் ஊக்குவிக்கின்றது. பதிப்புரிமைச் சட்டம் ஆசிரியர்களுக்கும் கலைஞர்களுக்கும் தங்கள் படைப்புக்களை ஆக்கவும் அவற்றின் படிகளை விற்கவும் வழிப்பேறு ஆக்கங்களை உருவாக்கவும் பொதுவெளியில் தங்கள் படைப்புக்களை காட்சிப்படுத்தவும் நிகழ்த்தவும் தனிப்பட்ட உரிமைகளை வழங்குகின்றது. இந்த தனிப்பட்ட உரிமைகளுக்கு நேரக்கெடு விதிக்கப்பட்டுள்ளது; பொதுவாக படைப்பாளி இறந்தபிறகு 70 ஆண்டுகள் வரை இந்த உரிமைகள் நிலைத்திருக்கும். ஐக்கிய அமெரிக்காவில் சனவரி 1, 1923க்கு முந்தைய இசைத் தொகுப்புகள் பொதுப்பரப்பில் உள்ளனவாக கருதப்படுகின்றன.  
ஐக்கிய அமெரிக்க பதிப்புரிமைச் சட்டம் 1976ஆம் ஆண்டின் பதிப்புரிமை சட்டத்தின் ஆளுகைக்கு உட்பட்டது. ஐக்கிய அமெரிக்க அரசியலமைப்புச் சட்டத்தின் *பதிப்புரிமைப் பிரிவு* எனப்படும் கூறு 1, பிரிவு 8, உட்பிரிவு 8 கீழ் வெளிப்படையாக பதிப்புரிமைச் சட்டங்களை உருவாக்க நாடாளுமன்றத்திற்கு அதிகாரம் வழங்கியுள்ளது. இந்தப் பதிப்புரிமை பிரிவின்படி நாடாளுமன்றத்திற்கு கீழமை அதிகாரம் உள்ளது:  
பதிப்புரிமை பதிவுகளையும் பதிப்புரிமை மாற்றுகைகளையும் மற்றும் பிற நிர்வாக செயற்பாடுகளை ஐக்கிய அமெரிக்க பதிப்புரிமை அலுவலகம் கையாள்கின்றது.
# சந்திரபூர் பாகிச்சா

**சந்திரபூர் பாகிச்சா** *(Chandrapur Bagicha )* என்பது இந்தியாவின் அசாம் மாநிலம் காம்ரூப் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# சந்திரபூர் பாகிச்சா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சந்திரபூர் பாகிச்சா நகரத்தின் மக்கள்தொகை 5230 நபர்கள் ஆகும். இம்மக்கள் தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இக்கிராமத்தின் எழுத்தறிவு சதவீதம் 73% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 78% நபர்கள் ஆண்கள் மற்றும் 55% நபர்கள் பெண்களாவர். 11% நபர்கள் 6 வயதுக்கு குறைவானவர்களாக இருந்தனர்.
# சென் யோசப் மகா வித்தியாலயம்

**சென் யோசப் மகா வித்தியாலயம்** என்பது இலங்கையின், வட மாகாணத்தின், வலிகாமம் கல்வி வலயம் வலிகாமம் கல்வி வலயத்தில் மாதகல் என்ற ஊரில் அமைந்துள்ள ஓர் அரசப் பாடசாலை ஆகும். இது 1C வகையைச் சேர்ந்த பாடசாலை ஆகும்.
# சென் யோசப் மகா வித்தியாலயம்

## அமைவிடம்

மாதகல் கடற்கரையில் இருந்து சுமார் 3 கிலோமீட்டர் தூரத்தில் மாதகல் சென் யோசப் மகா வித்தியாலயம் அமைந்துள்ளது. இப் பாடசாலை பண்டத்தரிப்பு பிரதான வீதியின் இடது பக்கத்தில் அமைந்துள்ளது. இப் பாடசலையின் வடக்கே புனித அந்தோனியார் ஆலயம் தெற்கே பானகவெட்டி அம்மன் கோவிலும் பாடசாலையின் பின் புறம் ஆஞ்ஞநேயர் கோவிலும் சூழ இறைவன் அருளொடும் அமையப்பெற்றுள்ளது.
# சென் யோசப் மகா வித்தியாலயம்

## வரலாறு

கத்தோலிக்க திருச்சபையின் ஆதரவுடன் மாதகல் புனித சூசையப்பர் பாடசாலை 1896 மார்ச் 25 இல் பண்டத்தரிப்பு புனித அந்தோனியார் கோவிலுக்கு அருகாமையிலே வணக்கத்துக்குரிய வில்லியம் ஓவண் அடிக்கலரால் ஆரம்பிக்கப்பட்டது. சிறிது காலம் அங்கு இயங்கிய பாடசாலை குஞ்சிப்பிள்ளை கந்தப்பர் அவர்களின் முயற்சியினால் மாதகல் புனித அந்தோனியார் ஆலய வளவில் அமைந்த தற்காலிகக் கட்டிடத்திற்கு 1904 ஆம் ஆண்டில் மாற்றப்பட்டது .வணக்கத்துக்குரிய பு.சின்னப்பர் அடிகள் பாடசாலையின் நிர்வாகத்துக்குப் பொறுப்பாக இருந்தார். திரு.ளு.புஸ்தியாம்பிள்ளை அவர்களே ஆரம்பத்தில் ஆங்கிலம் கற்பித்த ஆசிரியராவார். வண.பிதா.ளு.றொட்றிக்கோ தொடர்ந்து அதிபராக நியமனம் பெற்று பாடசாலையைத் திறம்பட நடத்தினார்கள்.
# சென் யோசப் மகா வித்தியாலயம்

## வரலாறு

### வளர்ச்சி

புனித சூசையப்பர் சபைத் துறவிகள் 1917 டிசம்பரில் பாடசாலையைக் கையேற்று தற்போது பாடசாலை அமைந்துள்ள இடத்திற்கு மாற்றஞ்செய்தனர். மா,பலா,வாழை,முந்திரிகை முதலிய பழமரச்சோலை நடுவில் இப் பாடசாலையானது இரு மொழிப் பாடசாலையாக உருவெடுத்தது. 1918இல் 42 மாணவர்கள் ஆங்கில வகுப்பில் பயின்றார்கள். 1919 ஆம் ஆண்டு ஆங்கிலக் கல்லூரியாகப் பதிவு செய்யப்பட்டது. 1912இல் ஆரம்ப ஆங்கில கல்லூரியாகவே கணிக்கப்பட்டது. மாணவர் எண்ணிக்கை 135 ஆக அதிகரித்தது 1922இல் வண. பிதா.டெஸ்லாண்ட் இப் பாடசாலைத் துறவிகள் இருப்பதற்கு அழகான இல்லத்தை அமைத்து கொடுத்தார். ஊரவர்களின் உதவியுடன் நிரந்தரமான கட்டிடங்கள் அமைத்து பல வசதிகளுடன் பாடசாலை இயங்க ஆக்கமும் ஊக்கமும் அளித்தவர் வணக்கத்துக்குரிய சகோதரர் ளு.பீலிக்ஸ் அவர்களே,வணக்கத்துக்குரிய சகோதரர் ளு.அலோசியஸ் (1925-1927) அவர்கள் அதிபராகி பாடசாலை ஆங்கில மொழிக் கல்வியில் முன்னேற அரும்பணி ஆற்றினார்கள்.
# சென் யோசப் மகா வித்தியாலயம்

## வரலாறு

### அதிபர்களின் செயற்பாடுகள்

1923 ஆம் ஆண்டளவில் புனித சூசையப்பர் சபைத் துறவிகளிடமிருந்து யாழ்.கத்தோலிக்க திருச்சபையினர் பாடசாலையை மீண்டும் பொறுப்பெடுத்து நடாத்தினர். 1927இல் வணக்கத்துக்குரிய P.நீக்கிலஸ் அடிகள் அதிபராகப் பதவியேற்றதும் மாணவர் எண்ணிக்கை 250 ஆக உயர்ந்தது.
வடமாநிலத்தின் கத்தோலிக்கத் திருச்சபையின் முதல் தமிழ் ஆயராக நியமனம் பெற்ற மகா வந்தனைக்குரிய ஜெறோம் எமிலியானுஸ்ப்பிள்ளை (டீ.ளுஉ) ஆண்டகை அவர்கள் 01.07.1932 முதல் 31.10.1934 வரை அதிபராகக் கடமை புரிந்து பாடசாலையின் வளர்ச்சிக்குப் பெரிதும் உதவினார்கள் 01.11.1934 முதல் 30.11.1945 வரை வணக்கத்துக்குரிய யேசுதாசன் அடிகளார் அவர்கள் அதிபராக இருந்தார் .
திரு N.ஜேம்ஸ் அவர்கள் 1939 இல் ஆசிரியராக நியமனம் பெற்று அதிபராக 1945-1966 வரை பணிபுரிந்தார்.1951 இல் இப்பாடசாலையானது மாதகல் சென்.யோசவ் ஆங்கிலப் பாடசாலையாகத் தரம் உயர்த்தப்பட்டது. 1961 இல் அரசாங்கத்தால் சுவீகரிக்கப்பட்டு 1967 இல் மாதகல் சென் யோசவ் மஹா வித்தியாலயம் எனப் பெயர் மாற்றஞ் செய்யப்பட்டது. ஏறக்குறைய 30 ஆண்டுகள் இப்பாடசாலையில் கடமையாற்றி இப் பாடசாலை வட பகுதியில் ஒரு சிறந்த ஆங்கிலக் கல்வி நிலையமாக்கி பெருமை திரு N.ஜேம்ஸ் து.P அவர்களையே சாரும்.
திரு எட்வேர்ட் நவரத்தினசிங்கம் அவர்கள் 1967 இல் பதவியேற்றார். அவர் தமது குறுகிய காலத்தில் பொதுமக்கள்,பழைய மாணவர்களிடம் பணம் சேகரித்து ஆறு வகுப்புகள் இயங்கக்கூடிய மண்டபம்,காரியாலயம்,அரங்கு ஆகியவற்றைக் கட்டி மாணவர் தொகையுடன் கல்வித்தரத்தையும் பெருக்கினார்.இதுவரை காலமும் தரம் 4 இலிருந்து க.பொ.த. சாதாரண தரம் வரை ஆண்கள் மட்டுமே கற்ற இப் பாடசாலையில் பாலர் வகுப்பு தொடக்கம் தரம் 3 வரையான வகுப்புக்களும்ஆரம்பிக்கப்பட்டதுடன் சகல வகுப்புகளிலும் பெண் பிள்ளைகளும் கற்க வசதியளிக்கப்பட்டது.
01.07.1968 -09.09.1970 வரை திரு ளு குமரவேல் 10.09.1970 -20.03.1973 வரை திரு.ஆ.சிவராசரத்தினம் அவர்களும் அதிபர்களாகப் பணியாற்றினார்.1970 இல் விஞ்ஞானப் பாடங்கள் அறிமுகப்படுத்தபட்டத்துடன் 1971 இல் அயலவரும் நண்பருமாகிய அமரர் ளு இராமநாதன் அவர்களின் உதவியால் விஞ்ஞான உபகரணங்கள் கல்வி அமைச்சினால் வழங்கப்படடன.21.03.1973 இல் அதிபராக திரு ளு ஆனந்தகுமாரசுவாமி அவர்கள் கடமையேற்றார்.இவரது பணிக்காலம் 1977 இல் நிறைவடைந்தது.
திரு.ஆ.சிவராசரத்தினம் அவர்கள் மீண்டும் ஐந்து ஆண்டுகள் (29.01.1978 - 14.03.1983)இங்கு அதிபராக கடமையாற்றிய போது வருடந்தோறும் பாடசாலைத் தினத்தையொட்டி இல்ல விளையாட்டுப் போட்டியும் பரிசளிப்பு விழாவும் நடைபெற்றன.
இப் பாடசாலையில் கல்வி கற்ற பலர் பொறியியலாளர்களாகவும் வைத்தியர்களாகவும் அரசாங்க நிர்வாக உத்தியோகத்தர்களாகவும் அதிபர்களாகவும் ஆசிரியர்களாகவும் பணிபுரிகிறார்கள்.அயற் கிராமங்களாகிய சில்லாலை,பண்டத்தரிப்பு,இளவாலை முதலிய இடங்களிலிருந்தும் மாணவர்கள் இப்பாடசாலையிற் சேர்ந்து ஆங்கிலம் பயின்று வாழ்க்கையில் முன்னேற்றமடைந்துள்ளார்கள்.
15.03.1983 இலிருந்து 1988 வரை திரு.அ.தம்பிப்பிள்ளை அவர்கள் பாடசாலையைப் பொறுப்பேற்று சிறப்பாக நடாத்தி வந்தார்.
# சென் யோசப் மகா வித்தியாலயம்

## அதிபர்கள்

1. வண அருட்திரு. உவிலியம் 1986.3.25 (ஆரம்பம்)
1. குஞ்சிப்பிள்ளை கந்தப்பர் 1896-1904
1. வண அருட்திரு. ஜி.சின்னப்பர் 1904-1910
1. வண அருட்திரு. ளு.ரொட்டிக்கோ 1910-1922
1. வண அருட்திரு. டெஸ்லாண்ட் 1922-1925
1. வண சகோ. ளு. அவோசியஸ் 1925-1927
1. வண அருட்திரு. பி. நிக்கிலஸ் 1927-1932
1. ஆண்டகை P.ளு.ஊ எமிலியானஸ்பிள்ளை 1932-1934
1. வண அருட்திரு யேசுதாசன் 1934-1945
1. திரு N. ஜேம்ஸ் 1945-1966
1. திரு ஊ.று நவரத்தினசிங்கம் 1966-1968
1. திரு ளு. குமாரவேல் 1968-1970
1. திரு மு.சிவராசரத்தினம் 1970- 1973
1. திரு ளு. ஆனந்தகுமாரசாமி 1973- 1977
1. திரு. மு.சிவராசரத்தினம் 1977- 1983
1. திரு. அ.தம்பிபிள்ளை 1983- 1988
1. திரு. அருட்சுப்பிரமணியம் 1988-1990
1. திரு. வி.சிற்றம்பலம் 1991-1995
1. திரு. கா.அழகரத்தினம் 1996-2002
1. திரு.வி. சுப்பிரமணியம் 2002-2007
1. திரு. வி. நடராசா 2007-2013
1. திரு.செ.ஈஸ்வரன் (பிரதி அதிபர் ) 2013-2014
1. திரு. யோ.எட்வேட் பங்கிராஸ் 2014
# சென் யோசப் மகா வித்தியாலயம்

## பாடசாலைக் கீதம்

சீரோங்கும் மாதகலின் னலைச் செல்வமே – ஞானத்  
தேனை அள்ளி ஊற்றுகின்ற ஜீவமலரே  
பாரோங்கும் நாட்டினுக்கும் பண்பமைந்த வீட்டினுக்கும்  
நேரோங்க நீ வளர்ந்தாய் நெஞ்சினிலே ஆலயமே  
முத்திதரும் போதகங்கள் அத்தனையும் - காட்டினாய்  
முடிவில் அமுதளிக்கும் கல்வியையும் - ஊட்டினாய்  
நித்தப்பயன் அளித்து தீயகுணம் - போக்கினாய்  
நேர்மை ஒழுக்கம் நீதி ஒற்றுமையை – ஆக்கினாய்  
சித்தம் தெளியும் நல்ல தீந்தமிழின் - ஆற்றிலே  
தேசம் புகழும் நல்ல ஆசிரியர் - ஊற்றிலே  
சுத்தம் அமைச்சல் எனும் நற்குணத்தின் - சாற்றிலே  
தூய்மையடைந்தோம் சென்சூசைமுனிக் – காற்றிலே
# சென் யோசப் மகா வித்தியாலயம்

## சாதனைகள்

1.தேசிய மட்டம் 2016 1.யேசுதாஸ் அலெக்ஸ் றொகிப்பிரகான் 19வயது ஆண் பங்கு பற்றல்  
மாகானமட்டம் 2016 1.யேசுதாஸ் அலெக்ஸ் றொகிப்பிரகான் 19 வயது ஆண் நான்காமிடம்  
தேசிய மட்டம் 2015 1.மகளிர் உதைப்பந்தாட்டம் பங்கு பற்றுதல்  
மாகனமட்டம் 2015 1.பெண்கள் உதைபந்தாட்டம் இரண்டாமிடம்  
2.யெ.ஆன்யசிந்தா 19 வயது 400 மீ ற்றர் தடைதாண்டல் முதலாம் இடம்  
110 மீற்றர் தடைதாண்டல் ஐந்தாமிடம்  
200 மீற்றர் நான்காமிடம்  
3.எஸ்.திசான் 19 வயது ஆண் 110 மீற்றர் தடைதாண்டல் ஐந்தாமிடம்  
4.19 வயது பெண் அஞ்சல்  
4×100 மீற்றர் மூன்றாமிடம்  
4×400 மீற்றர் நான்காமிடம்
# வார்ப்புரு:GRIN

- or |subfamily|1|0}}|}}|*}}*}} in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம்}|}}.<noinclude>  
;Description
A template for plants listed in the GRIN.  
;Usage
- Use as <code>&#123;{GRIN|1|2|3|4}}</code> or <code>&#123;{GRIN|rank=|id=|accessdate=|name=}}</code>  
;Parameters
- the **1st** or **rank** (optional): rank group for a taxon. Allowed values are: 'sp', default, for species-level taxa; 'genus', for genus-level taxa (genera, subgenera, sections), 'fam', for family-level taxa. So, it's <code>&#123;{GRIN|fam|1842}}</code> for Betuloideae, <code>&#123;{GRIN|gen|1437}}</code> for *Betula* and <code>&#123;{GRIN||7117}}</code> or <code>&#123;{GRIN|sp|7117}}</code> for *Betula nana*.
- the **2nd** or **id** (mandatory): GRIN id for a taxon, like 'Genus number: **1437**' for say *Betula*
- the **3rd** or **accessdate** (optional): date of access
- the **4th** or **name** (optional): the name to be shown as taxon name instead of the default value of <code>&#123;{PAGENAME}}</code>. No wiki markup is allowed.  
</noinclude>
# பாபுலால் கௌர்

**பாபுலால் கௌர்** (*Babulal Gaur*, 2 சூன் 1930 – 21 ஆகத்து 2019) பாரதிய ஜனதா கட்சியின் இந்திய அரசியல்வாதியாவர்.போபாலில் அமைந்த கோவிந்தபுரம் சட்டமன்றத் தொகுதியிலிருந்து பத்து முறை மத்தியப் பிரதேச சட்ட மன்றத்திற்குத் தேர்ந்தெடுக்கப்பட்டவர். உத்தரப் பிரதேச மாநிலம், பிரத்தாப்புகர் மாவட்டம், நௌகிரி எனும் ஊரில் 2 சூன் 1930-இல் பிறந்த பாபுலால் கௌர், போபாலில் இளங்கலை சட்டப் படிப்பு பயின்றவர். ஜனதா கட்சியின் ஆதரவில் போபால் தெற்கு சட்டமன்றத் தொகுதியில் சுயேட்சை உறுப்பினராக போட்டியிட்டு வென்றவர்.  
பாபுலால் கௌர் 4 செப்டம்பர் 2002 முதல் 7 டிசம்பர் 2003 முடிய மத்தியப் பிரதேச சட்டமன்ற எதிர்கட்சித் தலைவராக பதவியில் இருந்தவர். பாபுலால் கௌர் 1946 முதல் ராஷ்டிரிய சுயம்சேவாக் சங்கத்தில் உறுப்பினராக உள்ளவர். 1956 முதல் பாரதிய ஜனசங்க கட்சியின் செயலராகப் பணியாற்றியவர். ஜனசங்க கட்சியின் தொழிலாளர் பிரிவான ராஷ்டிரிய மஸ்தூர் சங்கத்தின் நிறுவன உறுப்பினர்களில் பாபுலால் கௌரும் ஒருவராவார்.  
இந்திரா காந்தி அறிவித்த நெருக்கடி நிலை காலத்தில் பாபுலால் கௌர் மிசா சட்டத்தில் கைதாகி 19 மாதங்கள் சிறைவாசம் அனுபவித்தவர். பாபுலால் கௌர் 1977-ஆம் ஆண்டு முதல் 2003-ஆம் ஆண்டு முடிய போபாலின் கோவிந்தபூர் சட்டமன்றத் தொகுதியிலிருந்து தொடர்ந்து ஏழு முறை மத்தியப் பிரதேச சட்டமன்றத்திற்கு தேர்ந்தெடுக்கப்பட்டவர்.  
1999 - 2003 முடிய மத்தியப் பிரதேசத்தின் 11வது சட்டமன்றத்தின் எதிர்கட்சி தலைவராகத் தலைவராக செயல்பட்டவர். மேலும் பாரதிய ஜனதா கட்சியின் தேசியத் துணைத் தலைவராகவும் பணியாற்றியவர்.
8 டிசம்பர் 2003 முதல் மத்தியப் பிரதேச மாநிலத்தின் நகர வளர்ச்சித் துறை, சட்டத் துறை அமைச்சராக பதவி வகித்தவர். 23 ஆகஸ்டு 2004 முதல் 29 நவம்பர் 2005 முடிய மத்தியப் பிரதேச மாநில முதலமைச்சராக பதவி வகித்தவர்.  
கோவிந்தபுரா சட்டமன்றத் தொகுதியிலிருந்து மீண்டும் மத்தியப் பிரதேச சட்டமன்றத்திற்கு தேர்ந்தெடுக்கப்பட்ட பாபுலால் கௌர், சிவ்ராஜ் சிங் சௌஃகான் அமைச்சரவையில் 21 டிசம்பர் 2013 அன்று மூத்த அமைச்சராக பதவியேற்றார்.
# பாபுலால் கௌர்

## இதனையும் காண்க

- மத்திய பிரதேச முதலமைச்சர்களின் பட்டியல்
- பாரதிய ஜனதா கட்சியின் மாநில முதல்வர்கள் பட்டியல்
# ஒடுக்கப்படும் தமிழ் ஊழியர் சங்கம்

**ஒடுக்கப்படும் தமிழ் ஊழியர் சங்கம்** என்பது 1927 ஆம் ஆண்டு தாழ்த்தப்பட்ட சமூகத்தவர்கள் தங்கள் உரிமைகளை மீட்டெடுப்பதை நோக்கமாகக் கொண்டும், அவர்களைப் பிரதிநிதப்படுத்தவும் இலங்கையின் வட மாகாணத்தில் உருவாக்கப்பட்ட ஒர் அமைப்பு ஆகும். யோவேல் போல், எஸ்.ஆர். ஜேக்கப், ஏ.பி. இராஜேந்திரா ஆகியோர் இந்த அமைப்பின் முக்கிய செயற்பாட்டாளர்களாக விளங்கினர். இவர்கள் அரச விசாரணைக் குழுக்களுக்கு தாழ்த்தப்பட்ட மக்கள் சமூகத்தில், கல்வியில், பொருளாதாரத்தில், அரச சேவைகளை அணுகுவதில் எதிர்நோக்கும் ஒடுக்குமுறைகளை, இடர்களை எடுத்துரைத்தனர். "திரு போல் அவர்கள், சர்வசன வாக்குரிமை படித்தவர்களுக்கு மட்டுந்தான் வழங்கப்பட வேண்டும் என்று சேர் பொன்னம்பலம் இராமநாதன் போன்ற தலைவர்கள் கூற்றினை எதிர்த்து சர்வசன வாக்குரிமை சகலருக்கும் வேண்டும் என்று வாதிட்டார்".
# சம ஆசனம், சம போசனம் இயக்கம்

**சம ஆசனம், சம போசனம் இயக்கம்** என்பது இலங்கையில் 1900 களின் தொடக்கப்பகுதியில் முன்னெடுக்கப்பட்ட ஒரு சமூக இயக்கம் ஆகும். குறிப்பாக உடுவில் பெண்கள் பாடசாலையில் நெவின்ஸ் செல்வதுரை, ஹன்டி பேரின்பநாயகம், வண. பிக்னெல் பாதிரியார், வண. மத்யூஸ் சுவாமிகள், மருத்துவர் ஜேம்ஸ், சி. பொன்னம்பலம், எஸ். டபிள்யூ மகாதேவா மற்றும் பலர் ஒன்றுகூடி தொடங்கிய இயக்கம் ஆகும். இந்த இயக்கம் தாழ்த்தப்பட்டவர்கள் பள்ளிகளில், பொது இடங்களில் பாகுபாட்டுடன் நடத்தப்படுவதை எதிர்த்தது.
# சம ஆசனம், சம போசனம் இயக்கம்

## விளைவுகள்

1930 இல் இலங்கையில் சம ஆசனம், சம போசனம் சட்டமாக்கப்பட்டதற்கு இந்த இயக்கத்தின் செயற்பாடுகள் ஒரு காரணமாக அமைந்தன. அவ்வாறு சட்டமாக்கப்பட்ட போது சாதிய சார்புடையவர்கள் பதினைந்து பாடசாலைகளை தீ வைத்து எரித்தனர்.
# உமையாள்புரம் உமாபதீசுவரர் கோயில்

**உமையாள்புரம் உமாபதீசுவரர் கோயில்** புதுக்கோட்டை மாவட்டத்தில் உள்ள சிவன் கோயிலாகும்.
# உமையாள்புரம் உமாபதீசுவரர் கோயில்

## அமைவிடம்

இக்கோயில் புதுக்கோட்டை மாவட்டத்தில் உமையாள்புரம் அருகே கடியாப்பட்டி என்னுமிடத்தில் அமைந்துள்ளது.
# உமையாள்புரம் உமாபதீசுவரர் கோயில்

## இறைவன், இறைவி

இக்கோயிலின் மூலவராக உமாபதீசுவரர் உள்ளார். தம்மை வழிபடுபவர்களுக்கு மங்களத்தை அருளுவதால் இறைவி மங்களாம்பிகை எனப்படுகிறார். அம்மனுக்கு செம்பருத்தி மாலையும் கிரீடமும் அணிவிக்கின்றனர்.
# உமையாள்புரம் உமாபதீசுவரர் கோயில்

## அமைப்பு

இக்கோயிலில் மூலவர் சன்னதி கிழக்கு நோக்கிய நிலையிலும், அம்மன் சன்னதி மேற்கு நோக்கிய நிலையிலும் அமைந்துள்ளன. துவார கணபதி, துவார தண்டாயுதபாணி, கஜலட்சுமி, தட்சிணாமூர்த்தி ஆகியோரின் சன்னதிகள் உள்ளன.
# உமையாள்புரம் உமாபதீசுவரர் கோயில்

## திருவிழாக்கள்

பிரதோஷம், சிவராத்திரி, விநாயகர் சதுர்த்தி, நவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.
# ஃபவுலர் கரைசல்

**ஃபவுலர் கரைசல்** *(Fowler's solution)* என்பது 1% பொட்டாசியம் ஆர்சனைட்டைக் (KAsO2) கொண்டுள்ள ஒரு கரைசலாகும். ஒரு காலத்தில் இக்கரைசல், நோய்க்கான பரிகாரம் அல்லது சத்து மருந்து என்று கருதப்பட்டது. இங்கிலாந்து நாட்டின் சிடாஃபோர்டு நகரைச் சேர்ந்த தாமசு ஃபவுலர், 1786 ஆம் ஆண்டு காப்புரிமை பெற்ற ஒரு மருந்து, சுவையற்ற குளிர்காய்ச்சல் சொட்டு மருந்துக்கு மாற்றாக இதை முன்மொழிந்தார். 1845 ஆம் ஆண்டு முதல் இரத்தப்புற்று நோய்ச் சிகிச்சைக்குப் பயன்படுத்தப்படுகிறது . . 1950 ஆம் ஆண்டு வரையிலும் கூட அமெரிக்காவில் ஃபவுலர் கரைசல் மலேரியா, வலிப்பு, மேகப்புண் போன்ற சில நோய்களுக்கு பரிந்துரைக்கப்பட்டது.  
ஆர்சனிக் சேர்மங்கள் நச்சுத்தன்மை கொண்டவை என்பதாலும் இவை பக்க விளைவுகள் கொண்ட புற்று நோயூக்கிகள் என்பதாலும்ஃபவுலர் கரைசல் பயன்பாடு குறைந்துவிட்டது. ஆர்சனிக் மூவாக்சைடு மருந்து இரத்தப்புற்று நோய்க்கு உரிய மருந்து என அமெரிக்க உணவு மற்றும் மருந்து நிர்வாகம் 2001 ஆம் ஆண்டு பரிந்துரை செய்ததைத் தொடர்ந்து மீண்டும் ஆர்சனிக்கல் மருந்துகள் பயன்பாட்டுக்கு வந்துள்ளன and interest in arsenic has returned.).
# கிடாத்தலைமேடு துர்காபுரீசுவரர் கோயில்

**கிடாத்தலைமேடு துர்காபுரீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# கிடாத்தலைமேடு துர்காபுரீசுவரர் கோயில்

## அமைவிடம்

இக்கோயில் தஞ்சாவூர் மாவட்டத்தில் கிடாத்தலைமேடு என்னுமிடத்தில் அமைந்துள்ளது. கிடாத்தலையோடு கூடிய அசுரன் தேவர்களைக் கொடுமைப்படுத்தியபோது அவர்கள் வந்து அபயம் அடையவே அம்பாள் அவனுடைய தலையை வெட்டினாள். அந்தத் தலை விழுந்த இடம் கிடாத்தலைமேடு என்றழைக்கப்படுகிறது.
# கிடாத்தலைமேடு துர்காபுரீசுவரர் கோயில்

## இறைவன், இறைவி

இக்கோயிலின் மூலவராக துர்காபுரீசுவரர் உள்ளார். இறைவி காமுகாம்பாள் எனப்படுகிறார். அம்பாள் கடாத்தலைவனைக் கொன்ற பாவம் தீர இங்கு வந்து இறைவனை வழிபட்டாள். அவள் வழிபட்ட லிங்கமே துர்காபுரீசுவரர் என்றானது.
# கிடாத்தலைமேடு துர்காபுரீசுவரர் கோயில்

## அமைப்பு

இக்கோயிலில் வேலைப்பாட்டுடன்கூடிய நந்தி, பைரவர், சூரியன், நாகர், மாரியம்மன், சாமுண்டீசுவரி, துர்க்கை ஆகியோரின் சன்னதிகள் உள்ளன.
துர்க்கை வடக்கு நோக்கிய நிலையில் கிடாத்தலையின்மீது நின்ற நிலையில் உள்ளார். கைகளில் சக்கரம், பாணம், வில், கத்தி, கேடயம் போன்றவ்ற்றைக் கொண்டுள்ளார். சக்ர பூர்ண மகாமேருவும் அமைக்கப்பட்டுள்ளது. துர்க்கையம்மன் சன்னதிக்கு எதிராக 20 அடி உயரத்தில் உள்ள சூலத்தினை சாமுண்டீசுவரியாக வழிபடுகின்றனர்.
# கிடாத்தலைமேடு துர்காபுரீசுவரர் கோயில்

## திருவிழாக்கள்

பிரதோஷம், சிவராத்திரி, நவராத்திரி, பௌர்ணமி போன்ற விழாக்கள் இங்கு சிறப்பாகக் கொண்டாடப்படுகின்றன.
# கூம்பாளை (நெல்)

**கூம்பாளை** அல்லது **கூம்வாளை** பாரம்பரிய நெல் வகைகளில் முதன்மையானதாக கருதப்படும் இந்நெல், தென்னம்பாளைப் போன்ற நெற்கதிர்கள் வெளிவருவதால் இந்த நெற்பயிருக்கு கூம்பாளை என அழைக்கப்படுகிறது. நெல்லும், அரிசியும் சிவப்பு நிறத்திலேயே காணப்படும் கூம்பாளை நெல், மணற்பாங்கான பகுதிகளில் செழித்து வளரக்கூடியதாகும்.
# கூம்பாளை (நெல்)

## மருத்துவக் குணம்

பண்டையக்கால நெல் வகைகள் ஒவ்வொன்றுக்கும் ஒவ்வொரு சிறப்பு மருத்துவக் குணம் இருந்தபோதிலும் கூம்பாளைக்கு மகத்தான மருத்துவக் குணம் உண்டு. நோய் எதிர்ப்புச் சக்தி அதீத அளவில் உள்ள இந்த நெல்லை, ஊறவைத்து ஆட்டுக்கல்லில் அரைத்து, பருத்தித் துணியில் வடிகட்டி, அந்த அரிசிப் பாலில் சிறிது தேன் அல்லது நாட்டுச் சர்க்கரை கலந்து தினசரிக் காலை உணவாக உண்டுவந்தால் அசதியைப் போக்கி, உடல் வலிமை பெறுவதாக கூறப்படுகிறது. மேலும் கர்ப்பிணிப் பெண்களுக்கு இந்த அரிசியின் சோறு, பிரசவக் காலத்தில் ஏற்படும் வலி வெகுவாக குறைவதாகவும் கருதப்படுகிறது.
# கூம்பாளை (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# புரசக்குடி காளஹஸ்தீஸ்வரர் கோயில்

**புரசக்குடி காளஹஸ்தீஸ்வரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# புரசக்குடி காளஹஸ்தீஸ்வரர் கோயில்

## அமைவிடம்

இக்கோயில் தஞ்சாவூர் மாவட்டத்தில் அய்யம்பேட்டை அருகேயுள்ள சூலமங்கலம் என்னுமிடத்திற்கு அருகே புரசக்குடி என்னுமிடத்தில் அமைந்துள்ளது.
# புரசக்குடி காளஹஸ்தீஸ்வரர் கோயில்

## இறைவன், இறைவி

இக்கோயிலின் மூலவராக காளஹஸ்தீஸ்வரர் உள்ளார். இறைவி ஞானாம்பிகை எனப்படுகிறார்.
# புரசக்குடி காளஹஸ்தீஸ்வரர் கோயில்

## அமைப்பு

வாயிலைக் கடந்து உள்ளே செல்லும்போது பலி பீடம், நந்தி ஆகியவை காணப்படுகின்றன. அதனை அடுத்து உள்ளே செல்லும்போது மூலவர் சன்னதி கிழக்கு நோக்கிய நிலையில் அமைந்துள்ளது. அம்மன் சன்னதி தெற்கு நோக்கிய நிலையில் உள்ளது. காசி விசுவநாதர் மற்றும் விஸ்வக்ஞானர் என்றழைக்கப்படுகின்ற இரு லிங்கத் திருமேனிகள் உள்ளன. இக்கோயிலில் பைரவர், சூரியன், சந்திரன், சனீசுவரர், ஆஞ்சநேயர், விநாயகர், வரதராஜ பெருமாள், முருகன், சண்டிகேசுவரர் ஆகியோர் உள்ளனர். தேவகோஷ்டத்தில் தட்சிணாமூர்த்தி உள்ளார். இங்குள்ள தட்சிணாமூர்த்தி சிற்பத்தின் இடப்புற காலுக்கு கீழ் ஓர் அடியவர் காணப்படுகிறார். அந்த அடியவர் இரு கரங்களைக் கூப்பிய நிலையில் தட்சிணாமூர்த்தியை வணங்கும் கோலத்தில், இடுப்புக்குக் கீழே ஆடை அணிந்த நிலையில் காணப்படுகிறார். இச்சிற்பம் மூன்றாம் குலோத்துங்கன் காலத்தைச் சார்ந்தது என்று கூறுகின்றனர்.
# புரசக்குடி காளஹஸ்தீஸ்வரர் கோயில்

## திருவிழாக்கள்

அன்னாபிஷேகம், பிரதோஷம், சிவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.
# ஆவூர்க் குடைவரை

**ஆவூர்க் குடைவரை**, தமிழ்நாட்டின் திருவண்ணாமலை மாவட்டத்தில் உள்ள ஆவூர் என்னும் ஊரில் உள்ள ஒரு குடைவரை ஆகும். இவ்வூர் திருவண்ணாமலை - விழுப்புரம் சாலையில், திருவண்ணாமலையில் இருந்து 19 கிலோமீட்டர் தூரத்தில் உள்ளது. இன்றும் மக்களால் வழிபாட்டுக்காகப் பயன்படுத்தப்படும் இக்கோயில் "குகை வரதராசப் பெருமாள் கோயில்" என்றும் "கரிமணிக்கத்தாழ்வார் கோயில்" என்றும் அழைக்கப்படுகிறது. இது பல்லவர்காலத்தைச் சேர்ந்த குடைவரை.  
மண்டபங்கள் ஏதும் இன்றிக் கருவறை மட்டும் பாறையில் நேரடியாகக் குடையப்பட்டுள்ளது. இது ஒரு சிறிய குடைவரை. திருமாலுக்காக அமைக்கப்பட்ட இக்குடைவரைக்குள் நிற்கும் கோலத்தில் திருமாலின் சிற்பம் காணப்படுகிறது. இது தொடர்ந்து வழிபாட்டில் இருப்பதால், பல பிற்காலத்துக் கட்டுமானங்களும் இக்குடைவரையுடன் சேர்த்து அமைக்கப்பட்டுள்ளன.
# திரைக்கோயில் குடைவரை

**திரைக்கோயில் குடைவரை**, தமிழ்நாட்டின் திருவண்ணாமலை மாவட்டத்தில் உள்ள திரைக்கோயில் என்னும் ஊரில் உள்ள ஒரு குடைவரை ஆகும். இது முற்றுப்பெறாத நிலையில் உள்ளது.
# திரைக்கோயில் குடைவரை

## அமைப்பு

இக்குடைவரையில் ஒரு வரிசையில் தூண்கள் காணப்படுகின்றன. இத்தூண்களில் இரண்டு முழுத்தூண்கள். பக்கச் சுவர்களுடன் ஒட்டியவாறு இரண்டு அரைத்தூண்களும் உள்ளன. தூண்களின் மேற் பகுதியும், கீழ்ப்பகுதியும் சதுர வெட்டுமுகம் கொண்டனவாகக் காணப்பட்டாலும், இடைப்பகுதி அரைகுறையாக உள்ளது. உட்புறப் பணிகளும் முழுமை பெறவில்லை. இது குடையப்பட்ட பாறையில் பழுது இருப்பது தெரிந்ததால் வேலை இடையில் கைவிடப்பட்டதாகத் தெரிகிறது.
# திரைக்கோயில் குடைவரை

## காலம்

இது பல்லவர் காலத்தைச் சேர்ந்தது எனினும், துல்லியமாக இதன் காலத்தை அறிந்துகொள்வதற்கான சான்றுகள் கிடைக்கவில்லை.
# சிங்கப்பெருமாள்கோயில் குடைவரை

**சிங்கப்பெருமாள்கோயில் குடைவரை**, தமிழ்நாட்டின் காஞ்சிபுரம் மாவட்டத்தில் உள்ள சிங்கப்பெருமாள்கோயில் என்னும் ஊரில் அமைந்துள்ள ஒரு குடைவரை ஆகும். இவ்வூர் முற்காலத்தில் "நரசிங்க விண்ணகரம்" என அழைக்கப்பட்டதற்கான கல்வெட்டுச் சான்றுகள் உள்ளன. தற்காலத்திலும் மக்கள் வழிபடும் வைணவக் கோயிலாக இக்குடைவரைக் கோயில் உள்ளது.
# சிங்கப்பெருமாள்கோயில் குடைவரை

## அமைப்பு

இக்குடைவரையின் மண்டபத்தில் முகப்பை அண்டி இரண்டு முழுத்தூண்களையும், இரண்டு அரைத் தூண்களையும் உள்ளடக்கிய தூண் வரிசை உள்ளது. இத்தூண்களின் மேற்பகுதியும், கீழ்ப்பகுதியும் சதுர வெட்டுமுகம் கொண்டனவாகவும் இடைப்பகுதி எண்கோணப்பட்டை வடிவிலும் உள்ளன. இவற்றின் மேல் போதிகை, உத்தரம் ஆகிய உறுப்புக்கள் காணப்படுகின்றன. மண்டபத்தின் பின்பக்கச் சுவரில் கருவறை குடையப்பட்டுள்ளது. கருவறையுள் திருமாலின் சிற்பம் உள்ளது. இக்குடைவரையில் வாயிற்காவலர் சிற்பங்களோ, வேறு சிற்பங்களோ இல்லை.  
தொடர்ந்து வழிபாட்டுக்குரிய கோயிலாக இது இருப்பதால், தேவைக்கேற்பப் பிற்காலத்தில் இக்குடைவரையை அண்டிப் பல கட்டுமானங்கள் அமைக்கப்பட்டுள்ளன.
# சிங்கப்பெருமாள்கோயில் குடைவரை

## கல்வெட்டுக்கள்

இக்குடைவரையின் தூண்களில் கல்வெட்டுக்கள் காணப்படுகின்றன. இவற்றில் ஒன்று முதலாம் இராசராசன் காலத்தைச் சேர்ந்தது. இவ்வூரின் பெயரை நரசிங்க விண்ணகரம் எனக் குறிப்பிடும் இக்கல்வெட்டு, இவ்வூரின் பெயரால் இங்குள்ள இறைவரையும் "நரசிங்க விண்ணகரத் தேவர்" என்கிறது.
# பிசுமத் ஐதராக்சைடு

**பிசுமத் ஐதராக்சைடு** *(Bismuth hydroxide)* என்பது Bi(OH)<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் பண்புகள் முழுவதுமாக வரையறை செய்யப்படவில்லை. ஒரு பிசுமத் உப்புக் கரைசலுடன் காரத்தைச் சேர்ப்பதால் வெண்மை நிறச் சீவல்களாக பிசுமத் ஆக்சைடு ஐதரேட்டுஅல்லது பிசுமத் ஐதரேற்று உண்டாகிறது. செரிமான மண்டல நோய்கள் சிகிச்சையில் பயன்படுத்தப்படும் பாதுகாப்புப் பொருளில் பிசுமத் பாலாகப் பயனாகிறது. நீரிய அமோனியா பிசுமத்(III) அயனியுடன் வினைபுரிந்து வெண்மைநிற பிசுமத் ஐதராக்சைடு வீழ்படிவாகிறது.
# சிங்கவரம் குடைவரை

**சிங்கவரம் குடைவரை**, தமிழ்நாட்டின் விழுப்புரம் மாவட்டத்தில் செஞ்சி வட்டத்தில் உள்ள சிங்கவரம் என்னும் ஊரில் அமைந்துள்ள ஒரு குடைவரைக் கோயில். இதை "அரங்கநாதன் குடைவரைக் கோயில்" எனவும் அழைப்பர்.
# சிங்கவரம் குடைவரை

## அமைப்பு

இக்குடைவரையின் மண்டபத்தில் இரண்டு வரிசைத் தூண்கள் உள்ளன. ஒவ்வொரு வரிசையிலும் இரண்டு முழுத்தூண்களும், பக்கச் சுவர்களோடு ஒட்டியவாறு இரண்டு அரைத்தூண்களும் அமைக்கப்பட்டுள்ளன. தூண்கள் மேலும் கீழும் சதுர வெட்டுமுகத்துடனும், நடுப்பகுதி எண்பட்டை வடிவிலும் அமைந்துள்ளன. இத்தூண்களில் தாமரைச் சிற்ப வடிவங்கள் உள்ளன. இவற்றின் மேல் போதிகை, உத்தரம் ஆகிய உறுப்புக்களும் காணப்படுகின்றன. தூண் வரிசைக்கு இருபுறமும் முகப்புப் பகுதியில் வாயிற்காவலர் சிற்பங்கள் உள்ளன. மண்டபத்தின் பின்புறம் அதன் முழு அகலத்துக்குக் கருவறை உள்ளது. இக்கருவறையுள் கிடந்த நிலையில் திருமாலின் உருவம் "பள்ளிகொண்ட பெருமான்" வடிவில் செதுக்கப்பட்டுள்ளது.
# சிங்கவரம் குடைவரை

## காலம்

இக்குடைவரையில் உள்ள வாயிற்காவலர் சிற்பங்கள் போன்றவை மகேந்திரவர்மன் காலத்தவை எனக்கருதும் துப்ராயல், சிங்கவரம் (சிங்கபுரம்) சிம்மவிட்டுணுவால் நிறுவப்பட்டது என்றும், அதனால் இக்குடைவரை சிம்மவிட்டுணு காலத்தில் குடையப்பட்டது என்றும் கருதுகிறார். எனினும் இது பரமேசுவரவர்மன் காலத்தைச் சேர்ந்தது எனச் சில ஆய்வாளர்கள் கருதுகின்றனர்.
# பிசுமத் பென்டாபுளோரைடு

:BiF<sub>3</sub> + ClF<sub>3</sub> → BiF<sub>5</sub> + ClF
# பிசுமத் பென்டாபுளோரைடு

## வினைகள்

நெடுங்குழு 15 தனிமங்களில் அதிக வினைத்திறம் மிக்க சேர்மமாகவும் மிக வலிமையான புளோரினேற்றும் முகவராகவும் பிசுமத் பென்டாபுளோரைடு காணப்படுகிறது. தண்ணீருடன் தீவிரமாக வினைபுரிந்து அல்லது அறைவெப்ப நிலையி கந்தகம் அல்லது அயோடின் உடன் வினைபுரிந்து ஓசோனையும் ஆக்சிசன் இருபுளோரைடையும் கொடுக்கிறது.  
BiF5 பாரபீன் எண்ணெய்களுடன் வினைபுரிந்து 50 பாகை செல்சியசு வெப்பநிலைக்கு மேல் புளோரினேற்றம் செய்து புளோரோகார்பன்களைக் கொடுக்கிறது. 150 ° செ வெப்பநிலையில் UF4 சேர்மத்தை UF6 ஆகவும்180 ° செ வெப்பநிலையில் Br2 வை BrF3 ஆகவும், Cl2 வை ClF.ஆக்வும் ஆக்சிசனேற்றம் செய்கிறது.
காரவுலோக புளோரைடுகளுடன் BiF5 வினைபுரிந்து எக்சாபுளோரோபிசுமத்தேட்டு எதிர்மின் அயனிகள் [BiF6]−.கொண்ட எக்சாபுளோரோபிசுமத்தேட்டு M[BiF6] உருவாகிறது .
# தஞ்சாவூர் குறிச்சித்தெரு முருகன் கோயில்

**தஞ்சாவூர் குறிச்சித்தெரு முருகன் கோயில்** என்பது தஞ்சாவூர் நகரில் குறிச்சித் தெருவில் அமைந்துள்ள ஒரு முருகன் கோயில் ஆகும்.
# தஞ்சாவூர் குறிச்சித்தெரு முருகன் கோயில்

## மூலவர்

கருவறையில் முருகன் வள்ளி தெய்வானையுடன் காணப்படுகிறார். கருவறைக்கு முன்பாக வலப்புறம் விநாயகர் உள்ளார். எதிரில் மயிலும், பலி பீடமும் காணப்படுகின்றன.
# தஞ்சாவூர் குறிச்சித்தெரு முருகன் கோயில்

## கோயில் அமைப்பு

மூன்று நிலை ராஜகோபுரத்தைக் கொண்டு இக்கோயில் அமைந்துள்ளது. முகப்பில் அறுபடை வீடுகளில் காணப்படுகின்ற முருகனின் திருமேனிகள் சுதை வடிவில் காணப்படுகின்றன. நடுவில் சிவனும் பார்வதியும் காளை மீது அமர்ந்துள்ள நிலையில் அவர்களின் வலது புறம் விநாயகரும், இடது புறம் முருகனும் நின்ற நிலையில் உள்ளனர். வாயிலை அடுத்து காணப்படுகின்ற முன் மண்டபத்தில் வலது புறம் உள்ள தூணில் விநாயகரும், இடது புறம் உள்ள தூணில் முருகனும் உள்ளனர். மண்டபத்தின் இடது புறம் நடராஜர் சிவகாமியுடன் உள்ளார். அடுத்து லிங்கத் திருமேனி உள்ளது. அதற்கு முன்பாக நந்தியும் பலி பீடமும் உள்ளன.திருச்சுற்றில் பின் புறம் நாக சிற்பம் உள்ளது. தேவகோட்டத்தில் துர்க்கையம்மன் உள்ளார். கோயிலின் இடப்புறம் நவக்கிரக சன்னதி உள்ளது. அடுத்து ஆஞ்சநேயர் உள்ளார்.
# தஞ்சாவூர் குறிச்சித்தெரு முருகன் கோயில்

## குடமுழுக்கு

இக்கோயிலில் 24 ஆகஸ்டு 1984இல் குடமுழுக்கு நடைபெற்றதற்கான கல்வெட்டு காணப்படுகிறது.
# தஞ்சாவூர் குறிச்சித்தெரு முருகன் கோயில்

## தஞ்சாவூர் அறுபடை வீடு

தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு முருகன் கோயில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.
# கீழ்மாவிலங்கைக் குடைவரை

**கீழ்மாவிலங்கைக் குடைவரை**, தமிழ்நாட்டின், விழுப்புரம் மாவட்டத்தில், திண்டிவனம் வட்டத்தில் உள்ள கீழ்மாவிலங்கை எனப்படும் ஊரில் காணப்படும் ஒரு குடைவரை ஆகும். திண்டிவத்தில் இருந்து தேசூர் செல்லும் வழியில் திண்டிவனத்தில் இருந்து 12 கிலோமீட்டர் தொலைவில் இவ்வூர் உள்ளது. இவ்வூரில் உள்ள பாறை ஒன்றில் திருமாலுக்கான இக்குடைவரை குடையப்பட்டுள்ளது. "முகரப் பெருமாள் கோயில்" என்ற பெயரும் இதற்கு உண்டு.
# கீழ்மாவிலங்கைக் குடைவரை

## அமைப்பு

இது மிகச் சிறிய குடைவரை. இதுவரை அறியப்பட்டவற்றுள் தொண்டை மண்டலத்தில் உள்ள மிகச் சிறிய குடைவரை இது என்று கூறப்படுகின்றது. இக்குடைவரையில் தூண்கள் எதுவும் இல்லை. இதன் பின் சுவரில் நிற்கும் நிலையில் திருமாலின் புடைப்புச் சிற்பம் உள்ளது. முகப்பில் குடைவின் இரு பக்கங்களிலும் வாயிற்காவலர் புடைப்புச் சிற்பங்கள் உள்ளன. இச்சிற்பங்கள் பண்பட்ட அமைப்புக் கொண்டவை அல்ல.
# கீழ்மாவிலங்கைக் குடைவரை

## காலம்

இதன் காலத்தைச் சரியாக அறியக்கூடிய வகையில் கல்வெட்டுக்கள் எதுவும் இக்குடைவரையிலோ அயலிலோ காணப்படவில்லை. இது மகேந்திரவர்மன் காலத்தைச் சேர்ந்தது என்ற கருத்து உள்ளது. அதேவேளை, இங்குள்ள சிற்பத்தின் தன்மையைக் கொண்டு இது இராசசிம்மன் காலத்துக்கும், நந்திவர்மன் காலத்துக்கும் இடைப்பட்ட காலத்தைச் சேர்ந்ததாக இருக்கக்கூடும் என்றும் சில அறிஞர்கள் கருதுகின்றனர்.
# பிரம்மதேவா

**பிரம்மதேவா** (*Brahmadeva*)(1060- 1130) என்பவர் இந்தியாவைச் சேர்ந்த ஒரு கணித நிபுணர் ஆவார்.  ஆரியபட்டரின்ஆரியப்பாட்டியாஎன்னும் நூலுக்குத் திறனாய்வு நூல் எழுதினார். அந்தத் திறனாய்வு நூலின் பெயர் காரனப்பிரகாசம் ஆகும். முக்கோணவியல்பற்றியும் வானியல் பற்றியும் இந்தத் திறனாய்வுநூலில் எழுதப்பட்டுள்ளது. பிரம்மதேவா, வட இந்திய மாநிலமான உத்தரப் பிரதேசத்தின், மதுரா மாவட்டத்தைச் சேர்ந்த சந்திரபுத்தவின்மகன் என்று அறியப்படுகிறார்.
# மேலச்சேரிக் குடைவரை

**மேலச்சேரிக் குடைவரை**, தமிழ்நாட்டின் விழுப்புரம் மாவட்டத்தில், மேல்மலையனூர் வட்டத்தில் அமைந்துள்ள மேலச்சேரி என்னும் ஊரில் காணப்படும் ஒரு குடைவரைக் கோயில். இது சிவனுக்காக அமைக்கப்பட்ட கோயில் ஆகும். இது "மட்டிலேசுவரர் கோயில்" என அழைக்கப்பட்டதாகத் தெரிகிறது. இது பல்லவர் காலத்தைச் சேர்ந்தது.
# மேலச்சேரிக் குடைவரை

## அமைப்பு

இக்குடைவரையில் உள்ள மண்டபத்தில் ஒரு வரிசைத் தூண்களே உள்ளள. இவ்வரிசையில் இரண்டு முழுத் தூண்களும், பக்கச் சுவர்களோடு ஒட்டி இரண்டு அரைத் தூண்களும் உள்ளன. இது சதுரம்-எண்பட்டை-சதுரம் என்னும் வடிவில் அமையாமல் தூண்களின் முழு உயரத்துக்கும் சதுரமான வெட்டுமுகம் கொண்டதாகவே அமைக்கப்பட்டுள்ளன. மண்டபத்தின் பின்புறச் சுவரில் குடையப்பட்டு உள்ள கருவறையில் தாய்ப் பாறையிலேயே செதுக்கப்பட்ட ஆவுடையாருடன் கூடிய இலிங்கம் காணப்படுகிறது. பல்லவ மன்னர்கள் தொண்டை மண்டலத்தில் அமைத்த குடைவரைக் கோயில்களில் இவ்வாறு தாய்ப் பாறையில் செதுக்கிய இலிங்கம் காணப்படுவதில்லை ஆதலால், இது இக்கோயிலுக்கு உரிய சிறப்புகளில் ஒன்று ஆகும். இங்கு மண்டபத்தினுள் காணப்படும் பார்வதி சிற்பமும், குடைவரை முகப்பில் உள்ள பிள்ளையார் சிற்பமும் பிற்காலத்துக்கு உரியவை.
# மேலச்சேரிக் குடைவரை

## காலம்

இக்குடைவரையின் தூணொன்றில் காணப்படும் பல்லவ கிரந்தக் கல்வெட்டொன்று "சிறீ சிக்காரி பல்வவேசுவரம் எனப்படும் இந்தச் சிவன் கோயில் பேரரசன் சந்திராதித்த மன்னனால் கட்டப்பட்டது." எனக் குறிப்பிடுகிறது. ஆனால், இங்கே "சிக்காரி" என்பதும், சந்திராதித்தன் என்னும் மன்னன் பெயரும் அடையாளம் காணப்படவில்லை என்பதுடன் இது பல்லவர்களுடன் தொடர்புள்ளதாகவும் காணப்படவில்லை. எனினும் கோயிற் பெயரில் "பல்லவேசுவரம்" என்று இருப்பதாலும், மண்டகப்பட்டு, தளவானூர், சிங்கவரம் போன்ற பல்லவரின் குடைவரைக் கோயில்களுக்கு அண்மையில் அமைந்திருப்பதனாலும் இது பல்லவர் காலத்துக் குடைவரை என்று எடுத்துக்கொள்ளலாம் என்பது சில ஆய்வாளர்கள் கருத்தாக உள்ளது. அத்துடன், பிற அம்சங்களையும் கருத்தில் எடுத்து இது மாமல்லன் எனப்படும் முதலாம் நரசிம்மவர்மன் காலத்தது எனப் பல ஆய்வாளர்கள் நம்புகின்றனர். இங்குள்ள கல்வெட்டின் எழுத்தமைதி மாமல்லபுரத்தில் உள்ள முதலாம் நரசிம்மவர்மனின் கல்வெட்டுக்களோடு ஒத்திருப்பதால், இக்கோயில் ஏழாம் நூற்றாண்டின் நடுப்பகுதியில் குடையப்பட்டிருக்கலாம் என்றும், சந்திராதித்தன் என்பது முதலாம் நரசிம்மவர்மன் அல்லது முதலாம் பரமேசுவரவர்மனுடைய பெயர்களில் ஒன்றாக இருக்கக்கூடும் எனவும் துப்ராயில் கருத்து வெளியிட்டுள்ளார்.
# யாழ்ப்பாண அரசின் சிதைவுகள்

சிதைவுகள்]]
**யாழ்ப்பாண அரசின் கட்டட இடிபாட்டு சிதைவுகள்** அல்லது **யாழ்ப்பாண அரசின் சிதைவுகள்** என்பது தற்போது எஞ்சியுள்ள யாழ்ப்பாண அரசுடன் தொடர்புபட்ட கட்டுமானங்களைக் குறிப்பிடுகிறது. இவை நல்லூரில் காணப்படுகின்றன.
# யாழ்ப்பாண அரசின் சிதைவுகள்

## வரலாறு

வளைவு]]
ஆரியச் சக்கரவர்த்திகளின் அரண்மனை போர்த்துக்கேயர் யாழ்ப்பாண அரசை வெற்றி கொள்ளும் வரை முக்கியமாக விளங்கியது.  
அரண்மனை, பூந்தோட்டம் ஆகியவற்றை முதலாம் ஆரியச் சக்கரவர்த்தியான கூழங்கைச் சக்கரவர்த்தி அமைப்பித்ததாக யாழ்ப்பாண வைபவமாலை கூறுகின்றது. இது 13 ஆம் நூற்றாண்டில் யாழ்ப்பாண அரசு உருவானபோது இடம்பெற்றது என்பது சில ஆய்வாளர்களது கருத்து. வேறொரு சாரார், கோட்டே இராச்சியத்தின் பிரதிநிதியாக யாழ்ப்பாணத்தை 1450 ஆம் ஆண்டில் கைப்பற்றிய சண்பகப் பெருமாள் என்பவனே நல்லூர் நகரத்தையும் அரண்மனையையும் அமைத்தான் என்பர். எனினும், நல்லூரில் தமிழ் அரசர்கள் காலத்தைச் சேர்ந்த அரண்மனைகளின் எச்சங்கள் எதுவும் இல்லை.
# யாழ்ப்பாண அரசின் சிதைவுகள்

## அமைப்பு

தென் இந்திய அமைப்புக்கு ஏற்ப நகர் அமைக்கப்பட்டது. இரு பிரதான வீதிகளும், நான்கு நுளைவு வாயில்களுடன் கூடிய கோயில்களும் அமைக்கப்பட்டிருந்தன. நகர மத்தியில் முத்திரைச் சந்தை அமைக்கப்பட்டது. சதுர வடிவில், அரண்மிக்க நகர் அமைந்திருந்தது. பழைய நல்லூர் கந்தசுவாமி கோயில் அரண்மனையின் பாதுகாப்பு அரணாகக் காணப்பட்டது. அத்துடன் அங்கு அரண்மனை, பூந்தோட்டம், குளம், அரச கட்டடங்களுடன் பிற கட்டடங்களும் அமைக்கப்பட்டிருந்தன.  
நகர் பாதுகாப்பிற்காக கொழும்புத்துறை, கோப்பாய், பண்ணைத்துறை ஆகிய இடங்களில் சிறு கோட்டைகள் அமைக்கப்பட்டிருந்தன.
# யாழ்ப்பாண அரசின் சிதைவுகள்

## அழிவு

போர்த்துக்கேயரின் முதலாவது படையெடுப்பின்போது முதலாம் சங்கிலியினால் அரண்மனை தீவைக்கப்பட்டது. பின்னர் தொடர்ந்த போர்களினால் அது மேலும் அழிவிற்குள்ளானது. போர்த்துக்கேய, இடச்சு, பிரித்தானிய படையெடுப்புக்களினால் அரண்மனை, கோயில்கள், கட்டடங்கள், கட்டமைப்புக்கள் ஆகியன அழிவுற்றன.
# யாழ்ப்பாண அரசின் சிதைவுகள்

## தற்போதைய நிலையும் இடுபாடுகளின் எச்சங்களும்

ஆயினும் சில கட்டட இடுபாடுகளின் எச்சங்கள் சிலவற்றை இன்றும் காணக்கூடியதாகவுள்ளது. இவை தற்போது இலங்கை அரசாங்கத்தினால் பாதுகாக்கப்பட்ட தொல்லியல் இடங்களாகப் பட்டியலிடப்பட்டுள்ளன. அவையாவன:
- யமுனா ஏரி
- சங்கிலித்தோப்பு வளைவு
- மந்திரிமனை
- சங்கிலித்தோப்பு அத்திவாரம்  
நகர பாதுகாப்பிற்காக அமைக்கப்பட்ட கோட்டைகள் முற்றாக அழிக்கப்பட்டுவிட்டன. கோப்பாயில் சிறிதளவு எச்சம் அண்மைய காலம் வரை இருந்ததாக் கூறப்பட்டது. ஏனையவற்றின் எச்சங்கள் எதுவுமே இல்லை.  
தற்போது அமைந்துள்ள கோயில்கள் புதிய இடங்களில் பின்பு புதிதாகக் கட்டப்பட்டன. நல்லூர் சட்டநாதர் கோயில், வெயிலுகந்த விநாயகர் ஆலயம் என்பன ஏறக்குறைய ஒரே இடத்தில் மீளமைக்கப்பட்டடிருக்கலாம் எனக் கருதப்படுகின்றது.  
அரண்மணை உட்பட முக்கிய கட்டமைப்புக்கள் எவையும் தற்போது இல்லை.
# தா புரோம்

**தா புரோம்** (*Ta Prohm*, , ஒலிப்பு: பிரசாத் தாப்ரோம்) என்பது கம்போடியாவில் சியேம்ரீப் மாகாணத்தின் அங்கோர் நகரில் அமைந்துள்ள ஒரு கோவிலின் தற்போதைய பெயராகும். கெமர் மொழியில் **ராஜவிகாரை** என வழங்கப்பட்டு வந்த இக்கோவில் பாயோன் வடிவமைப்பில் கிபி 12ம் நூற்றாண்டின் இறுதியில் அல்லது 13ம் நூற்றாண்டின் ஆரம்பத்தில் கட்டப்பட்டது. இது கெமர் பேரரசர் ஏழாம் செயவர்மன் காலத்தில் மகாயாண பௌத்த மடமாகவும், பல்கலைக்க்ழகமாகவும் கட்டப்பட்டது. ஏனைய அங்கோர் கோவில்களைப் போலல்லாமல், தா புரோம் கோவில் அது கண்டுபிடிக்கப்பட்ட அதே நிலையில் தற்போதும் உள்ளது. இடிபாடுகள் மற்றும் காட்டு சூழலில் வளரும் மரங்கள் இக்கோவிலை சுற்றுலாப் பயணிகளிடையே மிகவும் பிரபலமானதாக உள்ளது. 1992 ஆம் ஆண்டில் இக்கோவில் பகுதியை யுனெசுக்கோ நிறுவனம் 1992 ஆம் ஆண்டில் உலகப் பாரம்பரியக் களங்களின் பட்டியலில் சேர்த்தது. தா புரோம் கோவிலின் பாதுகாப்பு மற்றும் மறுசீரமைப்புத் தொடர்பான திட்டத்தை இந்தியத் தொல்லியல் ஆய்வகம் *அப்சரா* என அழைக்கப்படும் அங்கோர் சியெம்ரீப் நிறுவனம் ஒன்றின் கூட்டுடன் நிருவகித்து வருகிறது.
# திருக்கோளக்குடிக் குடைவரை

**திருக்கோளக்குடிக் குடைவரை**, தமிழ்நாட்டின்,சிவகங்கை மாவட்டம் திருப்பத்தூர் வட்டத்திற்குட்பட்ட உள்ள திருக்கோளக்குடி என்னும் ஊரில் அமைந்துள்ள ஒரு குடைவரைக் கோயில் ஆகும். இவ்வூரைத் "திருக்களக்குடி" என்றும் அழைப்பதுண்டு. பொன்னமராவதியில் இருந்து 13 கிலோமீட்டர் தொலைவிலும், காரைக்குடியில் இருந்து 40 கிலோமீட்டர் தொலைவிலும் இவ்வூர் அமைந்துள்ளது. இது ஒரு பாண்டியர் காலக் குடைவரை. பாதுகாக்கப்பட்ட நினைவுச் சின்னமான இக்கோயில்கள் குன்றக்குடி திருவண்ணாமலை ஆதீனத்தின் கீழ் உள்ளது. இக்குடைவரைக்கு அண்மையிலும், அதற்குச் செல்லும் வழியிலும் பல காலகட்டங்களையும் சேர்ந்த பிற்காலக் கோயில்களும், கட்டுமானங்களும் காணப்படுகின்றன. குடைவரையே இப்பகுதியில் அமைக்கப்பட்ட முதற் கோயில்.